Publication: Magyar Közlöny
Issue: MK-2001-54 (Year: 2001, Number: 54)
Era: 1990-2004
Section: a 9/2001. (V. 11.) BM rendelethez
Paragraph Index: 71

12. A nyereség felosztásának szabályai, az üzleti év Az első üzleti év a cégbejegyzéstől a naptári évig tart. A társaság üzleti éve egyebekben a naptári évvel megegyező. A társaság vagyonáról minden üzleti év végével mérleget kell készíteni (az „előtársaság”-kénti működésről külön mérleget készít). A mérlegkészítés és nyereségfelosztás szabályait jogszabály határozza meg. Az osztalékalap összegéről az Alapító írásban dönt. Az osztalékalapot a részvény névértékének arányában kell felosztani. Az Alapító az osztalék kifizetéséről az Igazgatóságnak a Felügyelő Bizottság által jóváhagyott javaslatára, a szám- 2001/54. szám viteli törvény szerinti beszámoló elfogadásával egyidejűleg határozhat. Nem fizethető osztalék, ha ennek következtében a társaság saját tőkéje a számviteli szabályok szerint számított módon nem érné el a részvénytársaság alaptőkéjét. Az osztalék kifizetésére az osztalék kifizetéséről szóló határozatot követő 15. munkanapot követően kerülhet sor. A kifizetésről az Igazgatóság köteles gondoskodni. Az esedékességtől számított 60 napon belül a részvényes köteles az osztalékot felvenni. A részvényes késedelme esetén a társaságtól osztaléka után kamatra tarthat igényt. Az előzőek szerint meghatározott időtartamon belül fel nem vett osztalékot a társaság részvényessel előzetesen egyeztetett időpontban a részvényesnek személyesen a társaság székhelyén vagy — a részvényes kérésére és költségére — átutalással fizeti ki. Az osztalék után a társaságot kamatfizetési kötelezettség nem terheli.

Source: https://magyarkozlony.hu/hivatalos-lapok/f5352b58a283459a5d89266a316e8754b6f702b9/dokumentumok/1011b5255dc3b3e00591cf4829bf51f375cde69a/letoltes